AksaraLLM/aksara-bahasa-daerah-v1 huggingface dataset:
Ratu Isabel lair taun 1451 ing kutha Madrigal, karajan Kastilia (kalebu wewengkon Spanyol). Wiwit cilik, Isabel éntuk piwulngan agama Katulik kang ketat, mula dhèwèké ngrasuk agam Katulik kanthi tangat. Sedulur kwalone, Henry IV dadi Ratu ing Kastilia saka taun 1454 nganti sedane, taun 1474. Nalika iku ora ana Kaprajan Spanyol. Tlatah Spaynol saiki pecah dadi patang tlatah. Kastilia kang gedhé dhéwé, Aragon ing sisih lor Spanyol kang saiki, Granada ing sisih kidul, lan Navarre ing sisih lor.

Ing pungkasan taun 1949, Isabel kang dadi pewaris Kaprajan Kastilia dadi rebutan pangeran saka tlatah liya. Henry IV nduwé kekarep yèn Isabel dhaup karo Ratu Portugis, anaging dhèwèké ora gelem lan milih dhaup karo Ferdinand, pewaris Kaprajan Aragon. Amarga nesu karo Isabel, Henry IV milih anaké, Yuana supaya dadi ratu ing Kastilia, anaging sawisé Henry IV séda, Isabel nuntut kaprajan saka Yuana. Kaanan iki nyebabake anané perang sadulur. Sasi Fèbruari 1479 Isabel menang. Kejaba iku Ferdinand uga munggah tahta lan mimpin Aragon.

Inkuisisi 
Ing panguwasane Ratu Isabel, Spanyol duwé pengadilan kang dibawahi Tomas de Torquemada, salah sawijining pendheta kang fanatik. Pengadilan iki minangka forum gerejani, kumpulning para hakim, juri, jaksa penuntut lan penyelidik kepulisian. Wong kang didakwa ing pengadilan iki wis ora bisa mbela awake dhéwé. Kang didakwa uga ora diwènèhi ngerti apa salahe uga dipeksa supaya ngaku. Pengadilan iki ditujokake kanggo ngukum wong kang nglawan pamaréntah, oposisi, lan wong kang ngrasuk agama saliyne Katolik ya iku Yahudi lan Islam.

Kudu Ngrasuk Katulik 
Tahun 1492, awit saka omongae Torquemada, Ferdinand lan Isabel nandatangani dekrit kang isiné mrentahake kabèh Yahudi Spanyol lumebu Kristen utawa metu saka Spanyol sajrone patang sasi, tanpa olèh nggawa bandha sanajan mung secuil. Kaanan iki nyebabake Spanyol kelangan wong kang seregep lan wasis ing babagan dagang saéngga Spanyol mundur perekonomiane.

Nalika Granada nyerah, Isabel mènèhi kebebasan kanggo kaum Muslimin kang ana ing Spanyol supaya olèh ngibadah miturut agama Islam. Anaging Spanyol mlenjani janji. Taun 1502 kabèh kaum Muslimin kang ana ing Spanyol dipeksa ngrasuk Kristen utawa lunga saka Spanyol, kaya déné kang dialami denin Yahudi.

Ekspedisi Columbus 
Ing jaman pamarentahane Isabel, Christopher Colombus nemu bawana Amérika ing taun 1492. Ekspedisi Colombus iki disponsori déning karajan Kastilia.

kulawarga 
Isabella séda taun 1504. Isabel duwé putra dan papat putri. Putranne Yuan séda taun 1497. Puterine kang paling kawentar ya iku Yuana. Ferdinand lan Isabella njodhokake Yuana karo Philip I, puterane Kaisar Hapsburg Ostenrik lan minangka ahliwaris Karajan Burgundy. Putune Isabel, Raja Charles V, marisi salah sawijining kaprajan kang gedhé dhéwé ing sajarah Éropa. Charles V uga kepilih dadi Kaisar Roma lan minangka wong kang paling sugih lan raja kang paling kuwat ing jamane. Laladan kang ana ing panguwasane kalebu Spanyol, Jerman, Negeri Walanda, Bèlgi, Ostenrik, Switserlan, mayoritas Italia, sapérangan Perancis, Cekoslowakia, Polen, Honggaria, lan Yugoslavia kanthi tambahan mayoritas laladan Amérika Selatan.

Cathetan suku 

Raja Spanyol
Butet Kartaredjsa iku seniman kang duwé kaprigelan ing donya seni pertunjukan lan Seni Lukis. Sadurungé ing teater Butét tau dadi sketser (tukang gambar vignet) lan tukang nulis freelance kanggo prakara-prakara sosial budaya ing koran lokal utawa nasional, kaya ta: KR, Bernas, Kompas (koran), Mutiara, Sinar Harapan, Hai, Merdéka, Topik, Zaman, lan liya liyané. Dhèwèké uga giat dadi tukang gambar lan tukang ngamati owah-owahane donya seni lukis.Butet Kertaradjasa (lair ing Yogyakarta 21 November 1961)
Butet duwé sadulur cacahé 7, dhèwèké anak nomer 5 saka seniman gambar lan koreographer Bagong KussudiardjaButet. Butet Kertaradjasa duwé garwa namane Rulyani Isfihana. Saka garwan iku Butet duwé anak 3, namane Giras Basuwondo (1981), Suci Senanti (1988), lan Galuh Paskamagma (1994). Sekolahe Butet: Sekolah Menengah Seni Rupa (1978-1982), Fakultas Seni Rupa lan Desain, Institut Seni Indonésia Yogyakarta (1982-1987, ora lulus).

Kiprah 
Butet Kertaradjasa iku aktor kang wis asring manggung ing pentas teater ing Indonésia. Butet wis tau main ing Teater Kita-Kita (1977), Teater SSRI (1978-1981), Sanggarbambu (1978-1981), Teater Dinasti (1982-1985), Teater Gandrik (1985-saiki), Komunitas Pak Kanjeng (1993-1994), Teater Paku (1994), Komunitas seni Kua Etnika (1995-saiki). Ing Yogyakarta Butet éntuk pehargyan dadi aktor Terbaik Festival Teater SLTA sa-DIY kaping 2 ing Tahun 1979, lan aktor lan sutradara Terbaik Festival Teater SLTA sa-DIY kaping 4 (1981). Ing taun 1999 diwènèhi pahargyan Tokoh Seni déning PWI Cabang Yogya lan taun 2000 olèh Penghargaan Seni saka Pemda DIY.

Butet iku seniman kang rasional kang diduwèni kutha Yogyakarta. Dhèwèké uga aktor kang wis tau akting ing filem-filem ing Indonésia. Filem sing wis tau dibintangi Butet kaya ta: Petualangan Sherina (2000); Banyu Biru (2005); Koper (2006); Anak-Anak Borobudur (2007); Capres (Calo Présidhèn) (2009); Seleb Kota Jogja (SKJ) (2010).
Ing monolog (salah siji jinising seni teater), Butet miwiti saka taun 1986 kanthi judhul Racun Tembakau, banjur Lidah Pingsan, Benggol Maling, Raja Rimba Jadi Pawang, Iblis Nganggur, Mayat Terhormat, lan Guru Ngambeg. Butet salah sii seniman kang asring ngetokaké nyek-nyekan kang ngemu surasa pulitik. Kaya ujare Butet "Katimbang dadi Présidhèn beneran nanging putusan lan kebijakane kaya guyonan, mendingan dadi Présidhèn Guyonan".

Cathetan suku 

Wong saka Ngayogyakarta
Dewi Amba iku putri pambayune Prabu Dasamuka, saka nagara Giyantipura utawa Sruwantipura. ing kitab Mahabarata nagara iki sinebut nagara Kasi. Dewi Amba duwé sedulur yaiku Wahmuka, Arimuka, Dewi Ambika lan Dewi Ambalika.

Dewi Amba duwé rasa tresna marang Bisma, nanging Bisma ora tresna marang Dewi Amba. Bisma banjur ngetokaké panah lan watange kanggo medeni Dewi Amba, nanging Dewi Amba ora gelem mundur. Bisma ngeculake panahe, banjur ngenani Dewi Amba. Dewi Amba séda nanging sadurungé séda dhèwèké pesen yèn tetep nuntut urip karo wong kang ditresnani yaiku Bisma.

Dewi Amba sumpah yèn bakal ngenteni Bisma ing perang Baratayuda. Sesuk yèn Bisma ngadhepi prajurit wanita, satemene iku Dewi Amba kang wis nyatu marang awake Srikandhi.

Dewi Amba séda amargi kena panah Dewabrata

Cathetan suku 

Wayang
Paraga wayang
Wacana yaiku unsur gramatikal kang paling dhuwur ing tataran linguistik . Kanthi teges liya, wacana yaiku unsur gramatikal kang luwih dhuwur saka tembung, frasa, klausa, lan ukara . Wujuding wacana yaiku paragraf utawa alenia .

Kang kudu ana ing wacana 
Kang kudu ana ing wacana:
 Implikatur konvensional lan implikatur percakapan 
 Konteks wacana: situasi, pawicara, ppangrungon, titi wanci, papan panggon , adegan, topik, kadadéan, wujud amanat, kodhe, lan sarana 
 Kohesi lan koherensi 
 Topik, tema, lan irah-irahan 
 Réferènsi lan inferensi 
 Skemata

Kang diarani kohesi yaiku gayutan winantara ukara ing sajrong wacana minangka saka gramatikal utawa leksikal. Déné kang diarani koherensi yaiku wicantenan kanthi rapi ing kanyatan lan gagasan, fakta lan ide kang dadi runtutan kang logis supaya pesene ing sajeroning wacana dadi gampang dingerteni.

Uga delengen 
 Tembung
 Frasa
 Klausa
 Ukara

Pranala njaba 
http://www.tutor.com.my/stpm/wacana.htm

Cathetan suku 

Wacana
Sosiolinguistik
Sakura Kinomoto ya iku tokoh kartun jepang saka serial komik. sakura kinomoto minangka tokoh baku ing serial anime lan manga kang digawé déning Clamp. Ing Jepang suarane diisi déning Sakura Tange..

Paraga 
Sakura ya iku bocah umur 10 taun kang manggon ing kutha fiksi Tomoeda ing nagara Jepang. Dhèwèké kelas 4 SD..dhèwèké bisa nggunakaké  kakuwatan sikir kanthi bantuan kartu klow.sakura bocah kang apikan lan grapyak mula dhèwèké nduwé kanca akèh. salah siji kanca rakette ya iku Tomoyo Daidoji.. Nalika nglaksanakake tugas dhèwèké ditulungi déning keroberos.
Ukara kang dadi motivasi anggoné ngllaksanakake tugase ya iku Everything will surely be all right kang duwé maksud apa baé kadadeane dhèwèké tetep apik-apik baé, tetep slamet.

Cathetan suku 

Anime
Kartun
Pasar Beringharja (Jawa: ꦥꦱꦂꦧꦲꦼꦫꦶꦁꦲꦂꦗ) iku pasar tradhisional kang ana ing Daerah Istimewa Yogyakarta. Saiki para wisatawan bisa nemu pasar tradhisional iki ing laladan Malioboro.
Pasar iki diyasa nalika pamarentahanipun Sri Sultan Hamengkubuwana I lan dumunung ing sisih lor Kraton Ngayogyakarta. Para ratu saliyané yasa kraton kang apik, uga ora lali yasa pasar awit pasar iku dadi jantunge ékonomi, manawa pasare reja nagarané mesthi makmur  Ora suwé sawisé Kraton Ngayogyakarta Hadiningrat ngadeg, ya iku taun 1758, pasar iki didadèkaké panggonan dol tinuku warga Ngayogyakarta lan sakupenge.

Sajarah 
Jeneng Pasar Beringharja dijupuk saka jeneng Alas Beringan kang minangka mula bukane kutha Ngayogyakarta. Nanging ana panemu liya bilih jeneng "Beringharjo" iku saka Sri Sultan Hamengkubuwana IX kang duwé makna wewengkon kang wiwitane wit ringin (bering) ing pangajab bisaa ndadèkaké karaharjan tumrap warga Ngayogyakarta (harjo).
Pasar Beringharjo minangka salah salah sijiné komponèn ing pola tata kutha kaprajan kang diarani Catur Tunggal ya iku Kraton, Alun-alun, Pasar, lan Mesjid.

Papan Panggonan 
Pasar Beringharja dumunung ing Jl. Pabringan No. 1 Daerah Istimewa Yogyakarta, Indonésia 55122. Panggonane ana ing Kawasan Malioboro paling kidul lan sesandhingan karo Benteng Vredeburg, Taman Budaya Yogyakarta, dan Shopping Center. Ing sisih kulon yasan iki ana terdapat Gedung Agung. Lan ing sisih kidul lan sisih wétan kidul pasar ana Taman Pintar dan Karaton Yogyakarta.
Sisih lor winatesan karo Jl. Lor Pasar lan Kampung Ketadan.
Sisih wétan winatesan karo Jl. Sriwedani.
Sisih kidul winatesan karo Jl. Pabringan lan Benteng Vredeburg.
Sisih kulon winatesan karo Residentielaan (dipisahaké karo Jl. Malioboro-Jendral Ahmad Yani).

Wujudipun Wangunan 

Wangunan Pasar Beringharja ngadeg ing tanah kang ambané kurang luwih 2,5 Ha. Pasar iki wis naté dipugar ping pindho ya iku nalika taun 1951 lan 1970.. Ciri khas yasan iki bisa dideleng saka interior yasan, ya iku akulturasi arsitèktur kolonial lan tradhisional Jawa. Pasar iki dibagi dadi rong yasan pinisah ya iku sisih wétan lan kulon. Wangunan utama ing sisih kulon ana rong tingkat, déné yasan ing sisih wétan duwé telung tingkat. Lawang utama (gerbang) ana ing sisih kulon ngadhep dalan Maliyabara. Ing gerbang iku tinulis Pasar Beringharja mawa aksara Latin lan aksara Jawa.

Rujukan 

Budaya
Pasar
Pasar Tradisional
Bakso Uleg iku panganan khas saka kabupatèn Temanggung.bakso iki béda karo bakso-bakso sing ana ing laladan liyané. sanajan wujudé meh padha nanging rasané béda.duduhe ora nganggo kaldu.

Panganan
Voli pasisir  ya iku macemé mainan saka voli, kang dimainake ing ndhuwur pasir.Kang main rong tim kang dipisahake lan dibatesi karo jaring utawa net voli bal nggunakaké lengen utawa tangan. Kang main namplek bal karo telapan tangan lan ngelewati ing ndhuwur jaring utawa net, supaya kalebu ing lapangan musuhé.
Voli Pesisir bisa diarani karan voli sagara utawa ing (basa Indonésia: Voli Pasisir.) iku cabang ulah raga sing dimainaké déning rong grup adu-arep.Kang permainané voli pasisir utawa voli sagara sing saben grup mung dumadi saka rong juru main.Kang pangonané ana ing pasisir utawa ing pinggir sagara. Lang lapangané ana awuné utawa pasir sagara

Voli pasisir misuwur ing pangonan kang ana sagara kang ambo, uga dimainake ana ing lapangan pasir kang ora ing pinggir sagara pasisir. Ulah raga iki misuwur ing nagara-nagara kang batesan karo sagara, kaya ta Switserlan. Ulah raga iki kagolong ulah raga kang di lombakake ning Olimpiade, lan diurusi dining Fédération Internationale de Volleyball].

Pranala Nyaba

Cathetan suku
Mantingan iku désa ing kecamatan Bulu, Kabupatèn Rembang, Provinsi Jawa Tengah, Indonésia.

id:Mantingan, Bulu, Rembang
Menhir ya iku paninggalan sajarah awujud watu. Lumrahé menhir iki kanggo sarana pamujan roh nenek moyang.Menhir kagolong kasil saka budaya megalitikum kang awujud saka ukuran 50 cm nganti 3mèter lan ngadek lan ngombol dadi siji, tumuju barisan temu gelang, segipapat, bujursangkar lan ora awujud.

Uga delengen 
 Cromlech
 Sarkofagus
 Dolmen
 Waruga
 Nekara

Pranala njaba

Réferènsi 

Arkéologi
Watu
Dolmen ya iku méja watu kang digunaaké kanggo nyèlèhaké sajèn nalika nyembah roh nènèk moyang.

Arkéologi
Papan Anggegana Nagarantara Achmad Yani (IATA: SRG, ICAO: WAHS) dumunung ing kutha Semarang, Jawa Tengah, Indonésia. Jeneng papan anggegana iki dijupuk saka salah siji pahlawan revolusi Indonésia, Achmad Yani. Peresmian dadi papan anggegana nagarantara nalika miwiti ana pamaburan perdhana Garuda Indonésia menyang Singapura wulan Maret 2004.

Data papan anggegana 
 Landhasan utama: 2.680 x 45 m 
 Gunggung penumpang saben dina: 1.600 nganti 2.000 (2006)

Parusahan pamaburan 

 AirAsia (Kuala Lumpur-Nagarantara)
 Airfast Indonesia (Karimunjawa)
 Batik Air (Jakarta-Halim Perdanakusuma, Jakarta-Soekarno Hatta)
 Citilink (Jakarta-Halim Perdanakusuma, Jakarta-Soekarno Hatta)
 Garuda Indonesia (Denpasar/Bali, Jakarta-Soekarno Hatta)
 Lion Air (Jakarta-Soekarno Hatta)
 Wings Air (Surabaya, Denpasar)
 Trigana Air (Pangkalanbun)
 Kalstar (Pangkalanbun)
 Batavia Air (Jakarta, Singapura)
 Mandala Airlines (Jakarta, Banjarmasin, Balikpapan)
 Sriwijaya Air (Jakarta, Surabaya, Banjarmasin)
 Merpati Nusantara Airlines (Bandung, Jakarta, Pangkalanbun, Sampit

Rencana mangsa ngarep 
Pamaréntah Provinsi Jawa Tengah miwiti proyèk iki taun 2005. Papan anggegana nagarantara Achmad Yani mengko bakal duwé fasilitas:

 Ndawakaké landhasan — Landhasan sing dawané 2.680 m sing bisa nampung Boeing 767 lan Airbus A320 anyar iki diresmaké Gubernur Jawa Tengah.
 Terminal anyar sing luwih jembar — Terminal anyar iki bakal dibangun ing sisih lor terminal lawas, jembaré 21.500 mèter pesagi lan bisa nangani rong pesawat ukuran gedhé lan 8 pesawat ukuran cilik.

Rujukan 

Achmad Yani
Achmad Yani
Kutha Semarang
Nada ya iku dhuwur cendhake, munggah mudhune swara (ing lelagon, musik, lsp) tuladhané: Peserta nomer undi loro arep nembangake lagu wajib ing nada dhasar A.. Tangga Nada ya iku tatanan tingkat saka nada-nada pokok siji sistem nada, kang diwiwiti saka salah siji nada dhasar nganti tekan nada oktafe, upamane do,re, mi, fa, sol, la, si, do.. Ing lelagon utawa musik Jawa, tangga nada diarani titi laras.

Uga delengen 
Tembang
Tembang Jawa
Tembang Dolanan
Tembang bocah

Cathetan suku

Kagunan
Musik

ca:Altura (so)
en:Pitch (music)
es:Altura (música)
fr:Hauteur (musique)
hu:Hangmagasság
it:Altezza (suono)
ja:音高
ko:음높이
nn:Tone i akustikk
pt:Altura (música)
zh:音高
Persija Jakarta, Klub Asal Jakarta Ibukota Indonesia,

Prestasi

Nasional

Perserikatan 
 Taun 1931, Jawara Perserikatan, déning VIJ Jakarta (1)
 Taun 1933, Jawara Perserikatan, déning VIJ Jakarta (2)
 Taun 1934, Jawara Perserikatan, déning VIJ Jakarta (3)
 Taun 1938, Jawara Perserikatan, déning VIJ Jakarta (4)
 Taun 1954, Jawara Perserikatan (5)
 Taun 1964, Jawara Perserikatan (6)
 Taun 1973, Jawara Perserikatan (7)
 Taun 1975, Jawara Perserikatan, lan ing PSMS Medan (8)
 Taun 1979, Jawara Perserikatan (9)

Liga Indonésia 
 Taun 1998, Semifinalis 
 Taun 1999, Semifinalis
 Taun 2001, Jawara Liga Indonésia
 Taun 2002, 8 gedhé Liga Bank Mandiri
 Taun 2003, Jawara 8 Liga Bank Mandiri
 Taun 2004, Jawara 3 Liga Bank Mandiri 
 Taun 2005, Runner-Up Liga Indonésia 
 Taun 2006, Liga Indoésia 8 gedhé

Piala Indonésia 
 Taun 2005, Juwara kedua Copa Indonésia
 Taun 2006, Copa Indonésia Jawara 3
 Taun 2007, Copa Indonésia Jawara 3

Internasional 
 Tahun 1973, Jawara Quoch Khanh Saigon/Ho Chi Minh City Cup

 Tahun 2000 & 2001, Jawara Brunei Invitation Cup Brunei Darussalam

Persija Jakarta & Prestasi

Liga Nasional
 Perserikatan
 Jawara (9): 1931, 1933, 1934, 1938, 1954, 1964, 1973, 1975, 1979
 Runners-Up (5): 1932, 1951, 1952, 1978, 1988

 Liga Indonésia/ISL
 Jawara (1): 2001
 Jawara (1): 2018
 Runners-Up (1): 2005

Piala Nasional
 Piala Indonésia
 Jawara (0):
 Runners-Up (1): 2005

Turnamen Nasional
 Bang Yos Gold Cup
 Jawara (1): 2003

 Bang Ali Cup
 Jawara (1): 1977

 Trofeo Persija
 Jawara (2): 2011, 2012

 Siliwangi Cup
 Jawara (2): 1976, 1978

 Jusuf Cup
 Jawara (1): 1977

 Surya Cup
 Jawara (1): 1978

 Marah Halim Cup
 Jawara (1): 1977

Internasional
 Quoch Khanh Saigon/Ho Chi Minh City Cup
 Jawara (1): 1973

 Brunei Invitation Cup
 Jawara (2): 2000, 2001

Persija U-18
 Soeratin Cup
Jawara (4): 1967, 1970, 1972, 1974
 Runners-Up (1): 2000

Skuat 

Niki skuat Persija Jakarta kanggo kompetisi 2010–2011.
Pelatih:  Rahmad Darmawan

Pelatih 
  Endang Witarsa
  Herry Kiswanto
  Ivan Venkov Kolev
  Garcia Carlos Cambon
  Ronny Pattinasarani
  Rahmad Darmawan
  Serghei Dubrovin
  Sofyan Hadi (membawa Persija juwara Piala Indonésia 2001)
  Benny Dollo

Staff

Pranala njaba 
  Entri  pada situs resmi Liga Indonésia.
  Entri pada situs Goal.com
  Situs resmi Jakmania

 
Tim bal-balan Indonésia
Mahamantri Jepang (内閣総理大臣 Naikaku sōri daijin) iku pamimpin papréntahan Jepang.

Sang Mahamantri dilantik déning sang Kaisar sawisé dipilih déning parlemen Jepang saka anggotané, lan kudu terus duwé kapercayan Badan Penaséhat supaya bisa tetep njabat.

Panjenengané uga ketua kabinèt Jepang lan nglantik lan mecat para mantri.

Mahamantri Jepang kaping-65 ya iku Fumio Kishida sing njabat wiwit 4 Oktober 2021.

Ing ngisor iki dhaftar mahamantri Jepang.

Pranala njaba 
 Situs resmi Perdhana Mentri Jepang lan kabinèté
Bratawali ing basa Latin dikenal kanthi jeneng Tinospora crispa L. Miers. Bratawali uga nduwé jeneng laladan, ya iku butrawali, batrawali (ing basa Jawa), putrawali, andawali (ing basa Sunda), antawali (ing basa Bali), lan gandel. Ing basa Cina, bratawali dikenal kanthi jeneng shen jin wonten ing. Bratawali isih sakulawarga ing Menispermum verricosum Flem.

Ciri Fisik 
Bratawali duwé godhong kang wernané ijo lan dhapuré kaya jantung utawa pedhang, kaya déné godhong suruh, rada bunder, ambané 6–12 cm. Godhongé kalebu jinis godhong tunggal, duwé gagang, lan pucuké rada lancip. Kembang bratawali ukurané cilik lan duwé makutha kang cacahé 6. Kembange yèn isih mingkup wernane ijo, déné kembange kang megar wernane abang lan putih. Gagang brotowali dawa lan akèh kutilé. Woh brotowali yèn isih nom wernané ijo nom, déné wis mateng wernané jambon.

Panggon Thukul 
Wit bratawali bisa tinemu thukul alasan ing alas utawa tegalan. Nanging, amarga kasiyate, akèh warga kang nandur ing latar omah utawa mburi omah. Akèh kang percaya yèn bratawali asalé saka Asia Tenggara lan India. Wit iki kasebar, mligi ing laladan tropis, amarga wit iki seneng urip ing panggonan kang rada panas.

Kandhungan lan paédah 
Bratawali duwé alkaloid, damar empuk, pathi, glikosida pikroretosid, zat pait pikroretin, harsa, berberin, lan palmatin. Zat pait pikroretin bisa ngunggahna saraf supaya piranti-piranti pernafasan bisa kerja luwih apik lan mudhunaké panas. Alkaloid berberina bisa matèni bakteri yèn tatu, korèngen, lan kudisen. Saliyané iku, brotowali uga duwé paédah bisa nambah nafsu mangan lan mudhunaké kadar gula. Bratawali uga bisa marekaké lara memar, gatel-gatel, malaria, panas, hépatitis, diabetes, rématik, lan nambah nafsu mangan.

Cathetan suku

Pranala njaba 
 IPTEK.net 
 Annehira.com 
 
 
 
 
  

Tetuwuhan obat
Tetuwuhan jamu lan bumbu
Jinten ireng (nigella sativa) iku salah siji spésies saka génus Nigella kang nduwéni 14 spésies. Tuwuhan iki kagolong family ranunculaceae. 14 spésies mau antawisipun: Nigella Arvensis, Nigella Ciliaris, Nigella Damascena, Nigella Hispanica, Nigella Integrifolia, Nigella Nigellastrum, Nigella Orientalis, lan Nigella Sativa.

Jinten ireng (nigella sativa) tuwuhan kang duwé manfaat kanggo obat .
Jinten ireng didadèkaké obat herbal saka tau 2000-3000taun sadurungé Masehi lan kacatet ning literatur kuna bab usada biyèn, kaya ta Ibnu Sina (980-1037 M), lan Al-Biruni (973-1048 M),Al-Antiki, Ibnu Qayyim, Al-Baghdadi. Dioscoredes (ahli pangobatan Yunani Kuno) ning abad kapisan Masehi uga migunakaké jinten ireng kanggo obat watuk.

Klasifikasi Jinten ireng(Nigela Sativa) 
Klasifikasi Nigella Sativa kaya ing ngisor iki.
 Kingdom: Plantae
 Divisio: Magnoliophyta
 Class: Magnoliopsida
 Ordo: Ranunculales
 Family: Ranunculaceae
 Genus: Nigella
 Species: Nigella sativa

Asalé Jinten Ireng 
Wis luwèh saka saabad jinten ireng digunakaké manungsa ing Asia, Timur Tengah, lan Afrika kanggo babagan keséhatan.
Jinten ireng asliné saka nagara-nagara Mediterania, lan dikembangbiaké ing Mesir lan Siria. Saiki jinten ireng wis kasebar ing ngendi-endi, kalebu Arab Saudi, Afrika lor, lan Asia. Miturut carita jinten ireng dianggep wigati ing jaman Mesir Kuna.
Ning Arab jinten ireng wis ana saka 2000 taun kapungkur. Jinten ireng minangka nambani lara untu, pilek, lan nyeri sendi.

Khasiaté Jinten Ireng 
Jinten ireng kang énak kanggo bumbu masak duwé khasiat, kaya ta:
 Ningkataké kekebalan tubuh.
 duwé efek anti histamin, anti-oxidant, anti-biotic, anti-mycotic lan ngambat bronchitis.
 Jinten ireng duwé sterol, uga beta-sitosterol, kang bisa dadi anti kanker.
 Jinten ireng uga bisa ndandani mikro perédaran darah kang tumuju utek, mula jinten ireng pas kanggo bocah cilik lan wong tuwa.
 Lenga lan sariné dipercaya bisa nambani lelara kang ana gayutané karo pernapasan, percernaan, lambung, lever, lan bisa kanggo njaga nambah kaséhatan.
 Ngandung protéin, karbohidrat, Asam Lemak Esensial, vitamin A, B1, B2, C lan Niacin uga mineral, kaya ta calcium, potassium, iron, magnesium, selenium, magnesium lan zinc.
 Ngalusaké pasuryan amarga duwé antioksidan kang bisa anggawe kulit seger
 Jinten ireng ngandhut asem linoleat (omega 6) lan asem linoleat (omega 3), mula jinten ireng bisa dadi nutrisi kanggo utek supaya nambah kakuwatan pikiran lan kapinteran.
 Jinten ireng ngandhung saponin kang bisa netralké lan ngresikaké racun ing jero awak.
 Jinten ireng uga bisa minangka obat anti tumor. Ing kongrès kangker internasional ing New Delhi, jinten ireng di teliti bisa ngrangsang sungsum balung lan sèl kekebalan. Senyawa ing jeroné bisa ngajurké sèl-sèl tumor lan ningkatké antibodi.

Jeneng Liyan 
 Black seed,
 Natura seed,
 Black cumin,
 Nigella sativa,
 Kaluduru,
 Kalonji (Hindi),
 Kezah (Hebrew),
 Chamushka (Ruslan),
 Habbatus Sauda’ (Arab),
 Siyah daneh (Persian),
 Fennel Flower / Black Carraway / Nutmeg Flower / Roman Coriander / Black Onian Seed (English),
 atawa Jintan Hitam (Indonesia).

Delengna Uga 
 Jinten Putih
 Jinten

Cathetan suku 

Tetuwuhan jamu lan bumbu
Bumbon crakèn
Nine Inch Nails (uga ditepungi minangka akronim NIN) iku sawijining indhustri music rock Amérika sing diadegaké taun 1988 déning Trent Reznor ing Cleveland, Ohio.

Diskografi

Album 
 Pretty Hate Machine (1989)
 Broken (1992)
 The Downward Spiral (1994)
 The Fragile (1999)
 With Teeth (2005)
 Year Zero (2007)
 Ghosts I–IV (2008)
 The Slip (2008)

Album remix 
 Fixed (1992) 
 Further Down the Spiral (1995) 
 Things Falling Apart (2000)
 Year Zero Remixed (2007)

Anggota 
 Aaron North - Gitar
 Jeordie White - Bass, Gitar, Synthesizer
 Alessandro Cortini - Synthesizer, Gitar, Bass
 Jerome Dillon - Drum (Maret–Oktober 2005)
 Josh Freese - Drum (4–5 Oktober 2005; 6 Desember 2005–seterusé)
 Alex Carapetis - Drum (7 Oktober–1 Desember 2005)

Pranala njaba 
 Situs resmi
 The Spiral - Situs klub penggemar resmi

Grup musik Amérikah Sarékat
Gesang utawa jangkepé kang aran Gesang Martohartono () ya iku gerong lan pangripta lelagon saka Indonésia. Gesang misuwur dadi sang "maestro kroncong Indonésia," dhèwèke misuwur banget saka lelagon riptané ya iku Bengawan Sala kang misuwur nganti tekan Asia, mligi ing Indonésia lan Jepang. Lelagon 'Bengawan Sala' iku wis kurang luwihé, dipertalaké ana ing 13 basa (kalebu basa Inggris, basa Tionghoa, lan basa Jepang)

Lelagon Bengawan Sala 
Lelagon Bengawan Sala iki diripta ing taun 1940, Samangsa umuré 23 taun. Gesang mudha nalika lungguh ana pinggiré kali Bengawan Sala, dhèwèké kerep ngagumi kali iku, ya saka inspirasi iku dhèwèké bisa ngripta lelagon. Prosès gawé lalagon iku kurang luwih 6 sasi. Ing jagading manca, lelagon kang diwènèhi aran Bengawan Sala iku misuwur banget, mligi ing nagara Jepang. Bengawan Sala uga tau didadèkaké salah siji filem layar amba ing Jepang.

Kauripan 
Gesang manggon ing Dalan Bedoyo Nomer 5, Kalurahan Kemlayan, Serengan, Sala, bebarengan karo ponakan lan kulawargané. Sadurungé manggon ing kana dhèwèké sakulawarga manggon ing Perumnas Palur paringané Gubernur Jawa Tengah taun 1980 nganti 20 taun. Gesang wis pegatan karo garwané ing taun 1962. Sabubaré iku Gesang urip ijèn lan ora duwé putra manèh.

Gesang wiwitané dudu pangripta lagu. Ing jaman dhisik dhèwèke iku mung salah sijiné gerong lelagon kang aran kroncong ana ing adicara lan pista cilik-cilikan waé ing kutha Sala. Dhèwèké uga naté ngripta lagu kaya ta; Keroncong Roda Dunia, Keroncong si Piatu, lan Sapu Tangan, ing mangsa Perang Donya II. Emané, katelu-teluné lelagon iki kurang nduwé greget saka wong-wong (masarakat).

Supaya wujud rancagé saka jasané ing jagad lelagon keroncong, ing taun 1983 Jepang ngedegaké Taman Gesang sacedhaké kali Bengawan Sala. Pangelolané taman iki asal saka Dana Gesang, ya iku pawiyatan utawa lembaga kang diyasa mligi kanggo Gesang ing Jepang.

Gesang diwartakaké tilar donya ing tanggal 18 Mèi 2010 sawisé kaséhatané dilapuraké sangsaya lara. Gesang dirujuk ing griya sakit amarga kaséhatané mudhun ing dina Rebo (19/05/2010). Dhèwèké mondhok ing griya sakit wiwit dina Minggu (16/05) ing ruwang ICU. Amarga ora ana kamajuan, tim dhokter griya sakit banjur mbentuk tim ahli spesialis saka limang dhokter kang béda-béda. Dina Kemis (20/05/2010) wusanané Gesang kapundhut ing ngarsanipun GustiSing Mahakuwasa, ing griya sakit PKU Muhamadiyah, wayah 18:10 WNIK. Surakarta.

Lagu-lagu ciptané Gesang 
 Bengawan Sala
 Jembatan Merah
 Pamitan (versi basa Indonésia kang dipopulèraké Broery Pesulima)
 Caping Gunung
 Ali-ali
 Andheng-andheng
 Luntur
 Dongengan
 Saputangan
 Dunia Berdamai
 Si Piatu
 Nusul
 Nawala
 Roda Dunia
 Tembok Besar
 Seto Ohashi
 Pandanwangi
 Impenku
 Kalung Mutiara
 Pemuda Dewasa
 Borobudur
 Tirtonadi
 Sandhang Pangan
 Kacu-kacu

Cathetan suku

Sumber Réferènsi 
Pesona (2008), bilangan 116. Pustaka Wira Sdh Bhd.

Pranala njaba 
 Profil di Tokoh Indonésia 
 Foto-foto prosesi pemakaman Gesang 

Tokoh Surakarta
Lair 1917
Pasar Johar ya iku pasar kang ana ing tlatah Semarang . Pasar iki dumunung ing Jalan H. Agus Salim kang ambané ngancik 15.003,5 mèter. Nalika taun 1930an, pasar Johar dadi pasar kang paling gédhé lan paling éndah sa Asia Kidul-wétan. Pasar iki diwangun nalika taun 1939. Desain pasar wis dirancang minangka pasar tradhisional modhèren kanthi konsèp nyawijikaké limang pasar ing kawasan Kanjengan ya iku pasar Pedamaran, pasar Benteng, pasar Jurnatan, pasar Pekojan lan pasar Johar dhéwé.

Cathetan suku 

Pasar
Ing ngisor iki wujud dhaptar 557 komune ing département Dordogne, ing Prancis.

(CAP) Communauté d'agglomération Périgourdine, diwangun taun 2000.

Dordogne
Mardi Gras iku pista karnaval kanggo nyambut mangsa pra-paskah sing diriyayakaké umat Kristen. Diwiwiti saka minggu sadurungé Rebo Awu nganti dina Rebu Awu dhéwé.

Mardi Gras diriyayakaké ing sapérangan panggonan ing Éropah, Amérikah Sarékat, Amérika Kidul lan Karibia. Kutha panyelenggara sing misuwur ya iku Louisiana (AS), Rio de Janeiro (Brasil) lan Venesia (Italia).

Mardi Gras sajeroning basa Prancis tegesé "dina Slasa lemu".

Pirsani uga 
 Karnaval

Pranala njaba 

 MardiGras.com
 Mardi Gras Digest News 
 Mardi Gras New Orleans

Festival

bat-smg:Ožgavienės
cs:Masopust
lt:Užgavėnės
nn:Feitetysdag
no:Fetetirsdag
sv:Fettisdagen
Temu ireng (Curcuma aeruginosa) asalé saka Burma, Kamboja, Indocina, lan nyebar nganti tekan Jawa.
Tuwuhan iki bisa urip ing plataran lan ing tegalan, temu ireng uga akèh tinemu ing alas jati, ing suket-suket, utawa ing sawah, lan ing dataran cendhèk kang dhuwuré 400-750 mèter sandhuwuré banyu sagara. Temu ireng duwé sipat kimiawi lan efek farmakologis: rasané pahit, lan sifaté anget. Temu ireng iki kagolong analgetik (ngurangi lara), lan mbuyarake getih kang mbeku utawa obat peninggi badan .

Temu ireng iku salah siji tuwuhan semak. Tuwuhan iki bisa ditandur kanthi cara umbi.
Jeneng liyané: temu erang (Melayu); koneng hideung (Sunda); temu ireng (Jawa); temo ereng (Madura); tamu leteng (Makassar); temu lotong (Bugis).

Carané nandur temu ireng 
Pilih umbi kang wis tuwa lan nduwéni tunas. Umbi iki bisa langsung ditandur ing plataran, tegalan lan sapanunggalané. Bagean kang minangka usada iku rimpang utawa umbiné. Carané rimpang diumbah, banjur dikethoki, banjur diangin-anginké supaya kandhungan lenga asiriné ora ilang.

Wujud Fisik 
Wité semu, dhuwuré 50 cm warnané ijo. Godhonge siji, tangkaine dawa, 2-9 helai. Helai godhonge wujudé bunder, ndawa. Werna kulit njaba kuning lan mengkilap, pucuke jambon. Balung godhonge nyirip, warnané ijo tuwa. Godhongé ora ana wuluné, ukurané 90 x 30 cm, warnané ijo.

Kasiat Temu Ireng 
Temu ireng akèh kasiaté kaya ta:
 nyuburaké kandhutan
 cacingan
 ambéien
 lara haid
 lelara kulit kaya ta korèng, kudis, borok
 sariawan
 Ngobati watuk lan asma, carané:temu ireng (25 g) diumbah, banjur dikethoki tipis-tipis. Digodhog nganggo banyu rong gelas suwéné 20 menit. Sawisé iku, banjur diumbarké adhem, disaring. Kanggo wong kang lara asma diombé ésuk lan soré.
 Nambah nafsu mangan, carané: temu ireng saukuran jempol, dikumbah resik, diiris tipis-tipis. digodhog nganggo rong gelas banyu putih nganti asat sisa sagelas. Diadhemke, banjur disaring. Diombe sadina kaping pindho, ésuk lan sore sadurungé madhang.
 Nétralké racun ing jero awak, carané: 25 gram temu ireng, 30 gram takokak digodhog karo 600 cc banyu nganti sisa 200 cc banjur disaring lan diombé nalika isih anget.
 Temu ireng uga asring minangka ibu-ibu kang nglairaké kanggo nambah stamina.
 Saliyané iku uga bisa dienggo ngresiki sabubaré nglairaké, kanthi cara: temu ireng(rong driji) diumbah resik, banjur dioncèki. Bubar dioncèki diuleg nganti lembut, tambahaké setengah cingkir banyu panas, banjur diudhek nganti rata. Yèn wis adhem disaring banjur diombé. Dilakoni telung dina sabubaré nglaéraké.

Cathetan suku 

Tetuwuhan jamu lan bumbu
Bumbon crakèn
Mahamantri Italii iku sawijining kalungguhan kanggo Présidhèn Dhéwan Para Mantri sing sajeroning basa Itali-né ya iku Presidente del Consiglio dei Ministri. Mahamantri Italia saiki ya iku

Pratélan

Krajan Italia

Républik Italia

Pranala njaba 
 website of the Presidency of the Council of Ministers (Prime Minister of Italy)
Remujung (Orthosiphon stamineus Benth utawa Orthosiphon aristatus (B1) Miq.) ya iku taneman obat kang kembangé awujud kaya remujung. Béda manèh yèn ing Madura, remujung diarani sesalaseyan utawa soengot koceng. Ora mung ing Indonesia waé, yèn ing nagara Cina remujung diarani mao xu cao. Remujung isih sakulawarga karo jinis Labiatae utawa Lamiaceae.

Wujud lan Thukulé 
Wit remujung thukulé ngadeg, lurus, lan tegak nanging cenderung rungkut. Gagangé duwé warna soklat semu wungu utawa semu abang lan dhapuré kothak. Brèngos kucing nduwé wangun godhong kang kaya kupat, pinggiré lancip, lan ana tutul-tutulé. Déné kembangé thukul saka pucuk gagang, benang sarine luwih dawa tinimbang tabung kembangé, lan wernané putih utawa biru.
Wit bréngos paling cocog thukul ing papan panggonan kang kagolong dhataran cendhék nganti dhataran dhuwur. Wit remujung bisa ditandur kanthi cara stèk ing gagangé, ya iku pilihen gagang kang rada tuwa. Banjur kethok dawané 15–20 cm banjur ditandur ing lemah. Wit remujung akèh ditandur ing tegalan utawa kebon. Lemah andosol lan latosol apik banget kanggo mbudidaya remujung. Saiki akèh kang nandur ing ngarep omah amarga remujung bisa ngasilaké dhuwit kang lumayan.

Kandhungan Kimia lan Kasiyaté 
Kandhungan kimia ing remujung ya iku lenga atsiri, orthosiphon glikosida, zat samak, saponin, sapofonin, uyah kalium, myoinositol, lenga gajih, trimetil-apigenin, eupatorin, sinensetin, tetrametil-luteolin, lan tetrametil-skutelarein.
Remujung rasané rada pait, adhem, lan ana rasa leginé. Kasiyat remujung ya iku bisa nambani anyang-anyangen utawa infèksi saluran kanggo uyuh, kangélan nguyuh lan rasané lara, blegudreg, panas, infèksi ginjel, kencing batu, lara boyok, nambah nafsu mangan, lan dadi obat antiradhang.
Pérangan kang dianggo kabèh, ya iku saka oyod nganti kembangé kanthi digodhog utawa digaringaké, digawé kaya déné tèh, banjur diunjuk.

Ama lan lelara 
Ama ing tuwuhan remujung ora pati ngrusak tuwuhan iku, ya iku kutu lan uler. Déné lelara kang ana ing tuwuhan remujung ya iku lelara kang disebabaké déning jamur upas (Upsia salmonicolor utawa Corticium salmonicolor). Uga ana gulma kang nyerang tuwuhan brèngos kucing kayadené gulma. Gulma kang biyasa nyerang tuwuhan remujung kalebu gulma kebon kaya ta rumput teki, lulangan, ageratum, alang-alang, lan suket liyané. Ama lan lelara mau bisa diilangaké kanthi cara PHT, ya iku Pengendalian Hama kanthi Terpadu kang migunakaké pèstisida nabati.

Cathetan suku 

Tetuwuhan obat
Tetuwuhan jamu lan bumbu
Ziarah Kubur yaiku salah sawijing tradisi kang isih gesang lan ngrembaka ing masarakat Jawa. Masarakat Jawa biayasane padha ziarah nalika wulan Ruwah nganti tumekaning wulan Pasa. Ziarah kubur uga diarani nyadran. Tembung nyadran ateges slametan ing papan kang kramat. Tembung nyadran uga ateges slametan ing sasi Ruwah nylameti para leluhur (kang lumrah ana ing kuburan utawa papan sing kramat ngiras reresik tuwin ngirim kembang. Ziarah kubur asipat kramat amarga kadayan déning mangsa Jawa-Hindhu. Ing mangsa iku, raja dianggep titising déwa mula apa waé kang ana gegayutane karo raja dianggep kramat, kalebu kuburan, petilasan, lan tinggalan-tinggalan liyané. Kuburan-kuburan kang ditekani yaiku kuburane para tokoh kang duwé drajat tinamtu kaya ta raja, ulama, tokoh mistik lsp

Zarah Kubur minangka Dedonga marang Roh Leluhur 
Sadurungé dedonga, para masarakat lumrahé kerja bakti ngresiki kuburan banjur mangan bebarengan.

Ancas-ancasing Ziarah 

Ancasing zarah kapérang dadi 4 yaiku:

 Taktyarasa
yaiku zarah kanthi ancas èntuk berkah lan panguripané bisa teguh

 Gorowasi
yaiku zarah menyang kuburane tokoh legendaris supaya éntuk kekuwatan, umur dawa, misuwur, golèk katentreming ati

 Widiginong
yaiku zarah kanthi ancas golèk pesugihan, kalungguhan ing dunya utawa golèk rejeki

 Samaptadanu
yaiku zarah kanthi ancas golèk kasenenganing anak putu supaya slamet

Cathetan suku 

Budaya
Stupa yaiku wangunan saka watu kang wujudé kaya genta, kang lumrahé dadi wangunan sucine kanggo agama Buddha 
stupa racaké tinemu ing candi Buddha kaya ta Candi Borobudur, Candi Mendhut, lan Candi Pawon.
Ing jaman biyen stupa iku kanggo nyimpen barang-barange Sang Buddha.Ing Agama Buddha, stupa dadi panggonan kanggo nyimpen awune Sang Buddha.Ing candi sing ana ing tlatah Jawa iki stupa digawé matingkat-tingkat amarga dadi lambang filsafat Dasabodhisatyabhumi. Dr. Casparis ing thesise nyebutake yèn wangunan sungsun iku minangka kuburane raja-raja Dinasti Syailendra .

ing india kana, wangunan stupa minangka panggonan kanggo nyimpen awu jenazahe para bangsawan utawa tokoh kaloka. Ing samajuning jaman stupa dadi lambang buddhisme. Ing jamane raja Ashoka diwangun stupa-stupa kanggo nengeri yèn agama Buddha dadi agama utama ing India.

Bagean
Bagiyane stupa ana telu, taiku andah, yangthra, lan cakra. pambagiyan iki ora béda kaya déné candhi.
wangunan stupa ing Indonésia duwé kekhasan dhéwé dibandingake kang ana ing India lan asia wétan. ing panggonan liya lumrahé tinemu stupa kang madeg dhéwé, yèn ing indonesia stupa iku mesti dadi bagiane saka candhi .

Cathetan suku 

Candhi
Buddhisme
Surat Ad-Dukhan (basa Arab:الدخان) iku surat ka44 sajeroning al-Qur'an. Surat ini kagolong surat makkiyah kang dumadi saka  59 ayat. Dijenengake Ad-Dukhan kang tegesé Kabut dijupuk saka tembung Ad-Dukhan ing ayat 10 surat iki.

Pokok-Pokok Isi 
 Kaimanan
 Dalil-dalil kenabian Muhammad
 Huru-hara lan kahebatan dina kiamat
 Ing dina kiamat mung amal-amal kang nisa nukung
 Azab lan penderitaan kang ditemoni wong-wong kafir ing akhirat sarta nikmat lan kasenengan kang ditampa wong-wong mukmin
 Hukum-ukum
 Kisah Nabi Musa a.s karo Pirngon lan kaume

Pranala njaba
Djayus Pete lair nalika taun 1948. Pengarang kang duwé bakat seni kang kuwat iki barakan karo Poer Adhie Prawoto saka Sambong lan J.F.X Hoery saka Bojonegara.
Sanajan panggawene kang baku dadi guru, nanging sipa-sipat gurune ora katon. Sing ketara ya iku sipate pengarang utawa jiwaning senine iku. Dhèwèké pancen menjila amarga saka bakat senine kang kuwat iku.
Wallace Hume Carothers (27 April 1896 - 29 April 1937) iku sawijining kimiawan Amérika Sarékat, sing asalé saka perusahaan indhustri E.I. du Pont de Nemours and Company, diurmati amarga panemon nilon nalika taun 1935.

Émané, wiwit mangsa enom panjenengané kaganggu déning masalah depresi gangguan bipolar, saéngga panjenengané nglalu kanthi ngombé jus campur sianida rong dina sawisé ambal warsané sing kaping-41.

Pranala njaba 
Chemical achievers at chemheritage.org 
Encyclopedia of World Biography on Wallace Hume Carothers

Lair 1896
Pati 1937
Kimiawan Amérika Sarékat
Panemu Amérika Sarékat
Tokoh sing nglalu
Nilon wujud sawijining kulawarga polimer sintetik kang diripta taun 1935 déning Wallace Carothers ing DuPont. Prodhuk pisanan ya iku sikat untu mawa wulu nilon (1938), diterusaké karo prodhuk kang luwih ditepungi: stoking kanggo wanita taun 1940. Nilon digawé saka rangkéyan unit kang ditautaké mawa ikatan peptida (ikatan amida) lan asring diistilahaké mawa poliamida (PA). Nilon wujud polimer pisanan kang suksès kanthi komersil, lan wujud serat sintetik pisanan kang digawé kabèh saka bahan anorganik: batu bara, banyu, lan udara. Èlemèn-èlemèn iki kasusun dadi monomer kanthi bobot molekular asor, kang sabanjuré diréaksikaké kanggo mbentuk ranté polimer dawa.

Bahan iki ditujukaké kanggo dadi pangganti sintetis saka sutra kang diwujudaké kanthi migunakaké kanggo nggantèkaké sutra minangka bahan parasut sawisé Amérikah Sarékat lumebu Perang Donya II taun 1941, kang njalari stoking angèl diantuki nganti perang rampung.

Serat nilon saiki dipigunakaké kanggo kain lan tali. Nilon padhet minangka pérangan mekanik lan rekayasa.

Bahan

de:Polyamide#Nylon
Ripon iku kutha ing Font du Lac County, Wisconsin, Amérikah Sarékat. Nalika taun 2000 pendhudhuké nganti 6.828 jiwa, kanthi kapadhetan pendhudhuk 1.612,8 jiwa per mil persegi (623.2/km²). Susunan rasial kutha iki ya iku 97,72% kulit putih, 0,19% kulit ireng, 0,16% pendhudhuk asli Amérika, 0,5% Asia, 0,86% saka ras liya, lan 0,57% saka 2 ras utawa luwih, lan 2,21% pendhudhuké asalé saka ètnis Latino utawa Hispanik.

Kutha iki ana ing garis lintang 43° 50′ 41.66″ U lan garis ujur 88° 50′ 22.61″ B.

Kutha iki diyasa nalika taun 1849 déning David P. Mapes, tilas kapten kapal uwab. Mapes mènèhi jeneng Ripon kanggo ngurmati sawijining kutha ing Inggris, Ripon. Sajeroning 2 taun kutha iki wis nyerep komune Ceresco sing cerak nggoné, diyasa nalika taun 1844 déning saklompok pemukim mawa paham sosialis utopis saka Charles Fourier.

Nalika taun 1854 saklompok panentang UU Nebraska patemon ing sawijining sekolah ing kutha iki (saiki dilestarèkaké minangka papan mawa sajarah) madegaké Komite Lokal pisanan Parté Républikan, ing sapérangan praja AS lor. Patemon pisanan déning golongan sing nyebut dhèwèké "Republikan" anyar dumadi sabanjuré ing Jackson, Michigan. Wadhah pamikir Républikan, Ripon Society, njupuk jenengé saka kutha iki.

Kutha ing Wisconsin
Olof Palme (30 Januari 1927 – 28 Fèbruari 1986) iku mantan Mahamantri Swèdhen periode 1969-1976 lan 1982-1986 saka Parté Dhémokratik Sosial. Panjenengané tiwas ditembak sadurungé tengah wengi nalika tanggal 28 Fèbruari.

Pranala njaba 

 "1986: Swedish prime minister assassinated", BBC News

Lair 1927
Pati 1986
Palme, Olof
Palme, Olof
Pamimpin Perang Dingin
Sunan Bonang utawa mau Radèn Makdum Ibrahim (Ampèl Denta, Surabaya 1465-Tuban 1525) ya iku putrané Sunan Ampèl saka garwa kang jenengé Dwi Candrawati..Sunan Boanang (Maulana Ibrahim) ya iku sepupuné saka Sunan Kalijaga kang kaloka karan sebutan kang ngréka gendhing kang kapisan. Sadurungé ana ing babagan dakwah, Sunan Bonang asring nuntut èlmu (sinau) ana ing Pasai, banjur sabanjuré saka Pasai .Sunan Bonang ngadegaké pondhok pesantren ana ing tlatah Tuban.Santri kang sinau ing pesantren Maulana Makdum Ibrahim (Sunan Bonang), asalésaka tlatah ing Nusantara . Ing nglakoni sajeroning dakwahé Maulana Makhdum Ibramim (Sunan Bonang) duwé ciri, ya ikukaro cara ngerubah jeneng-jeneng Dèwa karo jeneng-jeneng malaékat kang dikenali ing sajeroning ajaram Islam .Sajeroning ana pesantrèn bisa ngupaya bisa pengatutaké ajarang ing agama Hindhu lan Buda kang kaloka wis dianut sadurungé .

Sajarah Budaya 
Maulana Makhdum Ibrahim (Sunan Bonang) mentingake tradisi utawa adat kang ana ing tlatah sakiteré kang dipanggoni lan budaya masarakat kang bisa nyengkuyung ajaran para nabi..Ing mangsa iku, masarakat jawa duwé kasenengan ing seni tradhisional kaya ta:
 Seni wayang kulit
 Seni wayang wong
 Seni kethoprak
Ing sakiteré masarakat Jawa kang duwé kasenengan ing seni pewayangan kang ceritané kang dijupuk saka ajaran Hindhu lan Buda.Kaanan kaya mangkono, ing Maulana Makhdum Ibraim (Sunan Bonan)mumpangatake seni wayang, kethoprak, lan wang wong kanggo nyampekake dakwah.
Dalam Serat Darmo Gandhul, Sunan Bonang ingaran Sayyid Kramat merupakan seorang Arab keturunan Muhammad.

Karya Sastra 
Sunan Bonang akèh ngubah sastra kang dhapuré suluk utawa tembang tamsil. Antarané ya iku Suluk Wijil kang didasari saka kitab Al Shidiq karya Abu Sa'id Al Khayr. Sunan Bonang uga ngubah tembang Tamba Ati (artiné penyembuh jiwa) kang asring ditembangake wong ing jaman saiki..
Kanthi akèh karya sastra ing basa Jawa kang biyèn diasilake Sunan Bonang lan kanggo ilmuwan Wilandi kaya ta Schrieke kang ingaran Het Boek van Bonang utawa buku (Sunan) Bonang. Nanging kanggo G.W.J. Drewes, ilmuwan saka nimpuna Wilandi liy, dianggaané,mratélakaké ora karya Sunan Bonang, lan dianggep karya wong liya.

Silsilah 
Ing sajeroning Serat Darmo Gandhul, Sunan Bonang mau Sayyid Kramat ya iku wong Arab katurunan Muhammad 
Silsilah kang ngubungaké Sunan Bonang lan Muhammad:

Sunan Bonang (Makdum Ibrahim) bin
Sunan Ampel (Radèn Rahmat) Sayyid Ahmad Rahmatillah bin
Maulana Malik Ibrahim bin 
Syekh Jumadil Qubro (Jamaluddin Akbar Khan) bin 
Ahmad Jalaludin Khan bin
Abdullah Khan bin
Abdul Malik Al-Muhajir (saka Nasrabad,India) bin
Alawi Ammil Faqih (saka Hadramaut) bin
Muhammad Sohib Mirbath (saka Hadramaut) bin
Ali Kholi' Qosam bin
Alawi Ats-Tsani bin
Muhammad Sohibus Saumi'ah bin
Alawi Awwal bin
Ubaidullah bin
Ahmad al-Muhajir bin
Isa Ar-Rumi bin
Muhammad An-Naqib bin
Ali Uradhi bin
Ja'afar As-Sodiq bin
Muhammad Al Baqir bin
Ali Zainal 'Abidin bin
Hussain bin 
Ali bin Abi Thalib (saka Fatimah az-Zahra binti Muhammad).

Pratélan Riwayat Sunan Wali sanga

Cathetan suku 

 
Tokoh panyebar Islam ing Indonésia
Sajarah Nusantara
Sajarah Islam ing Indonésia
Sambiloto (jeneng ilmiyah= Andrographis paniculata utawa Adrographis paniculata (Burm.f.) Nees.) ya iku jinis tuwuhan obat kang isih sakuluwarga karo Acanthaceae. Ing Jawa, sambiloto nduwè telung jeneng, ya iku bidara, sadilata, takila, lan sambiroto.. Ing Sunda, sambiloto uga duwé telung jeneng, ya iku ki peurat, ki oray, ki pait, lan ki ular. Déné ing Sumatra utawa Melayu, sambiloto diarani papaitan. Yèn ing Cina sambiloto diarani chuan xin lien.

Wujud lan Uripe 
Sambiloto kalebu wit kang ora pati dhuwur ya iku mung 40–90 cm. Gagang wit sambiloto dhapuré kothak, duwé pang kang akèh, lan rasané pait. Godhong sambiloto kalebu jinis godhong tunggal, awujud taji, ukuran dawané 2–8 cm lan ambané 1–3 cm, gagangé cendhèk, lan rasané pait. Déné kembangé ukurané cilik, wernané putih semu ungu, thukul saka pucuk gagang. Woh sambiloto dhapuré dawa, dawané kira-kira 1,5 cm lan ambané 0,5 cm, lan yèn mateng wohé mlethèk dadi 4. Winih sambiloto dhapuré gèpèng lan wernané soklat nom utawa soklat susu.
Wit sambiloto asalé saka India lan thukulé liyar ing kana. Banjur nyebar ing Muangthai, Malaysia pérangan lor, lan Indonesia. Ing Singapura lan Bangladesh, wit sambiloto uga thukul subur. Sambiloto akèh kang tinemu thukul liyar ing panggonan kang amba, kaya déné ing pinggir dalan, tegalan, utawa laladan kang kosong lan ora karumat, uga ana ing kebon. Laladan nyebaré wit sambiloto saka dhataran cendhèk nganti kang dhuwuré 700 m sadhuwuré laut. Minangka budidaya sambiloto bisa kanthi methik woh sambiloto kang wis tuwa, jupuk winihé, banjur ditandur ing lemah.

Kandhungan Kimia 
Wit sambiloto duwé kandhungan kang akèh lan apik kanggo kasarasan awak. Kandhungan kimia ing sambiloto ya iku Laktone kang kapèrang ana deoxy-andrographolide, andrographolide, 14-deoxy-11, neoandrographolide, 12-didehydroandrographolide, lan homoandrographolide. Saliyané iku, sambiloto uga duwé kandhungan mineral (K, Ca, Na), asem kersik, lan Flavonoid kang kapèrang ana alkane, ketone, lan aldehyde. Deoxy-andrographolide, andrographolide, 14-deoxy-11, neoandrographolide, 12-didehydroandrographolide, lan homoandrographolide kalebu komponèn aktip kang duwé kasiyat antiradhang.

Kasiyat 
Kasiyat sambiloto ya iku bisa nambani lara panas, lara weteng, gatel-gatel ing kulit, rématik artritis, asem urat tinggi (gour), radhang ginjel akut, radhang paru, tumor paru, bronchitis, TBC paru, kencing manis, hépatitis, hipertensi, tipus, watuk rejan utawa pèrtussis, kencing nanah, nambah napsu mangan, lara untu, lan obat tètès ing kuping.

Cathetan suku 

Tetuwuhan obat
Tetuwuhan jamu lan bumbu
Kencur kang nduwè jeneng ilmiyah Kaempferia galangal L. yaiku empon-empon kang isih sakulawarga karo Zingiberaceae, nduwè woh kang dagingé empuk lan ora nduwè serat. Empon-empon iki duwé jeneng liya yaiku ceuko utawa tekur (ing Acèh), kaciwer (ing Batak), cakue (ing Minang), cikur (ing Sunda), sikor (ing Kalimantan), cekuh (ing Bali), cakuru (ing Makasar), asauli utawa sahalu (ing Ambon), ukap (ing Irian), sekur (ing Lampung), lan kencor (ing Madura). Yèn ing njaba, kencur diarani humula (ing Benggala), kamung (ing Burma), prao utawa shan nai (ing Cina), lan herbe a kemfer (ing Perancis).

Wujud lan Uripe 
Empon-empon kencur kalebu wit kang nduwè gagang semu lan rungkut. Wit iki nduwè godhong kang bunder lan amba kanthi pucuké manciut, rada kandel. Godhong wit kencur thukulé nglèngsrèh ing dhuwur lemah. Wit iki nduwè godhong kang jumlahé akèh lan gagang godhongé awarna rada putih. Kembang kencur awarna ungu semu putih, bentukè cilik, mambuné wangi, thukulé ing sela-selané godhong, lan gampang prithil. Wit kencur nduwè oyod kang thukulé nggerombol, yèn oyodé dibelèk katon daging oyodé kang awarna putih lan kulit oyodé awarna soklat tuwa. Saliyané iku, ambuné oyod kencur krasa ènak yèn dibandingakè jinis Zingiberaceae liyanè.

Wit kencur asalé saka India, sadurungé kasebar ing Asia. Yèn ing désa, kencur gampang digolèk amarga kencur biyasa thukul ing tegalan utawa ing kebon. Saiki, wit kencur gampang tinemu ing pot utawa latar omah minangka bumbu pawon utawa jamu. Wit iki apik ditandur ing lemah kang gembur, subur, lan ana pasiré sithik. Budidaya kencur kalebu lumayan gampang yaiku pilih oyod kang tuwa, nanging isih seger banjur ditandur ing lemah. Oyod kang ditandur iku bakalé thukul tunas. Saliyané iku, bisa uga oyod kang seger iku disimpen ing gudhang sasuwené 1-2 minggu nganti thukul tunasé, banjur tunas iku kang bakalé ditandur.

Kandhungan Kimia 
Kencur nduwè kandhungan kimia kang apik kanggo kasarasan awak, yaiku:
 Minyak atsiri, (0,02 %) kang kapérang dadi:
 borneol
 sineol
 ethyl kumarat
 kaempferin
 kaempferol
 champhor
 methyl-p-cumarin acid
 cinnamicacid ethyl ester
 pentadecane
 cinnamic aldehyde
 camphene
 mineral (13,73 %)
 alkaloid flavonoid pathi (4,14 %)

 Kasiyat 
Kencur nduwé kasiyat akèh, yaiku bisa nambani keseléo, ngilangaké rasa lara (analgetik), obat watuk, peluruh dahak (ekspentorans''), karminatif, nyegeraké awak, nambah napsu mangan, nambani rématik lan pegelinu, nambani radhang lambung, ngurangi abab kang mambuné ora énak, nambani masuk angin. Kencur uga duwé kasiyat bisa nambani lara tetanus, keracunan témpé bongkrèk, lan keracunan jamur. Saliyané nduwè kasiyat minangka jamu, damel swanten saé, kencur uga nduwè kasiyat bisa dadi bumbu pawon nalika masak.

Cathetan suku 

Tetuwuhan obat
Tetuwuhan jamu lan bumbu